b'\n_START_ARTICLE_\nKalbarri\n_START_SECTION_\nHistorie\n_START_PARAGRAPH_\nAboriginer bebodde omr\xc3\xa5det i tusenvis av \xc3\xa5r og har en dr\xc3\xb8mmehistorie om regnbueslangen som danner Murchisonelva da hun kom fra innlandet til kysten  ._NEWLINE_De f\xc3\xb8rste europeere som bes\xc3\xb8kte omr\xc3\xa5det var mannskapet p\xc3\xa5 handelsskipet Batavia som var tilknyttet Det nederlandske ostindiske kompani, som satte i land to mytterister n\xc3\xa6r Bluff Point like s\xc3\xb8r for byen. Klippene ved elvemunningen ble oppkalt etter et annet handelsskip, Zuytdorp, som forliste der i 1712._NEWLINE_Omr\xc3\xa5det ble en popul\xc3\xa6r fiske- og turistplass i 1940 og ble erkl\xc3\xa6rt som bytomt av regjeringen i 1948. Tomter ble planert og byen ble grunnlagt i 1951. Kalbarri ble oppkalt etter en aboriginsk mann fra Murchison-stammen, og er ogs\xc3\xa5 navnet p\xc3\xa5 et spiselig fr\xc3\xb8.\n_START_SECTION_\nTurisme\n_START_PARAGRAPH_\nByen er rettet mot turisme og fiske, med attraksjoner som daglig pelikanforing, Kalbarri nasjonalpark, Murchison Gorge og elva Murchison. Det er to charterb\xc3\xa5ter som seiler opp Murchisonelva. Byen tiltrekker seg 200 000 turister hvert \xc3\xa5r og befolkningen i byen \xc3\xb8ker til 8000 i l\xc3\xb8pet av feriesesongen. _NEWLINE_Kalbarri nasjonalpark er hjem til et geografisk og geologisk fenomen kjent som Z Bend, en merket tursti og "Nature\'s Window", en steinformasjon med utsikt over hundrevis av kilometer av Murchisonelva. The Rainbow Jungle, som ligger noen kilometer s\xc3\xb8r for sentrum, har hundrevis av eksotiske fuglearter i sitt naturlige habitat og et bur som folk kan g\xc3\xa5 inn i for \xc3\xa5 oppleve fuglene p\xc3\xa5 n\xc3\xa6rt hold. Red Bluff og andre kystn\xc3\xa6re klipper og formasjoner ligger s\xc3\xb8r for byen. _NEWLINE_Fritidsfiske er ogs\xc3\xa5 popul\xc3\xa6rt, og mange gode fangster blir tatt fra strendene p\xc3\xa5 Wittecarra Creek samt fra de mange klippene.'